
NARVA LINNAVOLIKOGU

 OTSUS

Narva





                                  2008.a nr…..

Projekteerimistingimuste määramine

(Rahu tn.4, Rahu tn.4c, Rahu tn.4g  territooriumile ärihoone püstitamine detailplaneeringu alusel)

Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
ASJAOLUD JA MENETLUSE KÄIK

10.03.2008 a. FAMAR-DESI KINNISVARA AS, registrikood 10161848, asukoht Linda tn.4, Narva linn, keda esindab juhatuse liige Vjatšeslav Skvortsov, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Rahu tn.4, Rahu tn.4c, Rahu tn.4g  territooriumile ärihoone (ehitusmaterjalide jae- ja hulgikaupade kaupluse) püstitamise ehitusprojekti koostamiseks detailplaneeringu alusel. Narva linnas Rahu tn.4, Rahu tn.4c, Rahu tn.4g asuvad kinnistud, katastritunnustega 51102:004:0012, 51102:004:0021, 51102:004:0011, kuuluvad FAMAR-DESI KINNISVARA AS-ile vastavalt väljavõttele kinnistusraamatust. Detailplaneeringuga on ette nähtud kolme kõrvuti oleva maaüksuse liitmine ja nendest ühe krundi moodustamine. Moodustatavale ärimaa krundile on ette nähtud ühe ärihoone püstitamine. Olemasolevad hooned on ette nähtud lammutada.
OTSUS


Määrata projekteerimistingimused Rahu tn.4, Rahu tn.4c, Rahu tn.4g  territooriumile ärihoone püstitamise ehitusprojekti koostamiseks detailplaneeringu alusel järgnevalt:

	1. ÜLDANDMED



	1.1  Tellija                                           
	FAMAR-DESI KINNISVARA AS,  registrikood 10161848
Linda tn.4, 20309 Narva

	1.2 Asukoht, algandmed
                                               
	Narva linn, Rahu tn.4, Rahu tn.4c, Rahu tn.4g
Projekteeritava hoone ehitisalune pindala: kuni 7500,0 m2
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates otsuse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 10.03.08.a avaldus nr.445/1-12,

         Vjatšeslav Skvortsov - juhatuse liige
1.4.2 Ehitusseadus, Planeerimisseadus, Narva linna ehitusmäärus 
1.4.3 Eestis kehtivad normatiivid, EPN, Eesti Standardid

	2. PROJEKTEERIMISE EESMÄRK




2.1 Projekti koostamise eesmärgiks on ärihoone püstitamine detailplaneeringu alusel.
	3.  ÜLDNÕUDED




3.1 Ehitusprojekt koostada vastavalt Linnavolikogu otsusega kehtestatud Rahu tn.4 ja selle lähiala detailplaneeringule.

3.2 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;
- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Eesti Standard EVS 843:2003 “Linnatänavad” jne.
3.3 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).
3.5 Projekt peab olema heaks kiidetud kõigil ehitusseadusega ettenähtud juhtudel.

3.6 Esitada projekti nimetus vastavalt projekteerimistingimustele.

3.7 Väljastatud projekteerimistingimused, kehtestatud detailplaneeringu põhijoonis ning Linnavolikogu otsus detailplaneeringu kehtestamise kohta lisada projekti kausta.

3.8 Projekti koosseisus esitada originaalkooskõlastused.

3.9 Esitada Arhitektuuriametile eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811: 2006 „Hoone ehitusprojekt”.

3.10 Esitada ehitusgeoloogiliste uurimistööde andmed (Ehitusseadus § 20).
3.11 Esitada projekti koosseisus hoone 3-D joonised (Narva linna ehitusmäärus § 23).

3.12 Asendiplaan ja tehnovõrkude koondplaan esitada mõõtkavas 1:500.

3.13 Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus § 21).
3.14 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.15 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4.  ARHITEKTUURSED JA LINNAEHITUSLIKUD TINGIMUSED     


4.1 Uute hoonete arv: 1.

4.2 Hoone lubatud ehitisalune pind: kuni 7500,0 m2.

4.3 Hoone maksimaalne kõrgus: kuni 13,0 m. 

4.4 Korruselisus: kuni 2.

4.5 Katusekalle: 0-15°
4.6 Arhitektuur: kergehitis. Eskiisprojektis esitada vähemalt 2 hoone arhitektuurset lahendust  heakskiidu saamiseks.
4.7 Piirdetarindite materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.8 Välisviimistlusena võib kasutada metall-, kivi- või puitmaterjali. Fassaadilahendused peavad olema esteetiliselt vaadeldavad kõikidel vaadetel. Kasutada kombineeritud värvilahendusi. Välisviimistluse ja värvilahenduse pass esitada projekti koosseisus. Eskiisprojektis esitada vähemalt 2 välisviimistluse ja värvilahenduse varianti parima tulemuse saavutamiseks. 
4.9 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.10 Klaasimine: esitada projektis fassaadide klaasistamispass. 

4.11 Uksed ja väravad: tuldtõkestavad.
4.12 Hoone tehnosüsteemide projekteerimine ja välisvõrkude paigaldamine.

4.13 Muud nõuded: vastavalt detailplaneeringule.
4.14 Ette näha hoone dekoratiivne fassaadivalgustus. Esitada fassaadidele paigaldatavate välisvalgustite eskiisid (vähemalt 2 varianti) heakskiidu saamiseks.

4.15 Kinnistusiseste teede ehitamiseks esitada põhilised pinnakatete tööde mahud, vertikaalplaneerimine, teekatted, teekatete põhimõttelõiked, teemärkide spetsifikatsioon.   Sõidutee laiuse piisavust kontrollida arvutusliku veoauto pöördekoridori šablooniga. Esitada Maanteeameti peaspetsialisti arvamus.
4.16 Kinnistusiseste teede katted ja parkimiskohad: vastavalt detailplaneeringule.

4.17 Ette näha autoparkla tänavavalgustus. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks, lähtudes „Narva Linnamööbel” projektist.
4.18 Piirded: vastavalt detailplaneeringule. Esitada piirde vaade ja tehnilised näitajad (rajatise ehitisalune pind, kõrgus, pikkus). Piirde tüüp: võrkpiire, aiapaneelid.
4.19 Haljastus: vastavalt detailplaneeringule. Põhimõtteline kujunduslik-funktsionaalne lahendus näidata asendiplaanil. Puude likvideerimise korral esitada raiete plaan. Määrata likvideeritavate puittaimede liigiline kuuluvus ning nende haljastuslik väärtus.

4.20 Heakorrastus: lahendada projektiga. 
4.21 Jäätmekäitlus: lahendada projekti mahus, näidates asendiplaanil. 
4.22 Asendiplaan: näidata olemasolevad ja lammutatavad ehitised, liiklusskeem, säilitatavad ja likvideeritavad puud; valgustimastide, sõidu- ja kõnniteede ning parkimiskohtade paiknemine; määratleda pinnakatted jne. 
4.23 Projekti koosseisus esitada lisaks:   

- situatsiooniskeem,

- keskkonnakaitsemeetmed ja tuleohutusmeetmed,

- piirdekonstruktsioonide sooja- ja mürapidavused,

- vundamendi, karkassi sammaste ja katuse plaanid, 

- vundamendi lõige, betooni ja armatuurivarraste spetsifikatsioon,

- hoone püstlõige,

- paneelidest hoone vaated, 

- materjalide ja põhielementide spetsifikatsioon,

- nõuded materjalide tugevusele, kestvusele ning pindade kvaliteedile, 
- ruumide planeerimislahendus,

- seadmete paigutuse plaan,

- evakuatsiooniskeem,

- värvivaated koos värvikoodidega,

- avade täitmise plaan,

- akende ja uste eksplikatsioon,

- põrandate plaan ja lõiked,

- uute seinte spetsifikatsioon ja lõiked,
- reklaami asukoht jne.

	5. INSENERTEHNILISED ERITINGIMUSED



5.1 Hoone siseruumide tehnosüsteemide projekteerimine: esitada insener-tehnilised osad Eesti Standardiga ettenähtud mahus. 
5.2 Esitada tänavavalgustuse tööprojekt.

5.3 Hoone varustamine välisvõrkudega. Esitada Arhitektuuriametile kooskõlastamiseks välisvõrkude tööprojektid. Tööprojektides esitada:
-
materjalide tellimisspetsifikatsioonid, 

- torustike (maakaablite) plaan,

-
montaaži skeem,

-
piki-ja põikiprofiilid,

-
projekteeritud torustike (maakaablite) tehnilised andmed, 

-
kvaliteedinõuded ning üldised materjalidele esitatavad nõuded,

-
materjalide transport ja ladustamine,

-
nõuded torustike (maakaablite) paigaldamisel,

-
takistavate rajatiste likvideerimine ja ümbertõstmine,

-
torustike (maakaablite) paigalduskaugused teistest torudest, kaevudest, ehitistest,

-
paigalduse täpsusnõuded,

-
torustike (maakaablite) katsetamine,

-
toodete ja töö kvaliteedi määramine,

-
tööde teostamise juhised,

-
ehitusplatsi juhtimine,

- plaan ja lõiked „Ehitustööde käigus rikutud katete taastamine” jne. 
5.4 Eriosadele taotleda tehnilised tingimused ja projektid kooskõlastada vastavate võrguvaldajatega.
5.5 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Linnavara ja-Majandusameti kommunaalmajanduse osakond (välisvõrgud, jäätmekäitlus, likvideeritavad puud, liikluskorraldusvahendid jne.)
6.3    Katastriüksuste omanik.

6.4    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Otsus jõustub teatavaks tegemisest.
7.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

